Държавен вестник, бр. 33, 2021 г., стр. 51

БРОЙ  33	
Д Ъ Р Ж А В Е Н  В Е С Т Н И К 	
СТР.  51  
§ 2. Изпълнението на правилника се 
възлага на директора на Професионалния 
старшински колеж.  
§ 3. Правилникът влиза в сила в деня на 
обнародването му в „Държавен вестник“.
Министър:
Красимир Каракачанов
2183
ПРАВИЛНИК 
за устройството и дейността на Професио­
налния сержантски колеж към Националния 
военен университет „Васил Левски“
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат устройство­
то и дейността на Професионалния сержантски 
колеж към Националния военен университет 
„Васил Левски“, наричан по-нататък „колежа“, 
създаден в съответствие с  разпоредбите на 
Закона за отбраната и въоръжените сили на 
Република България (ЗОВСРБ) и Закона за 
професионалното образование и обучение. 
Чл. 2. (1) Колежът е държавен професиона­
лен колеж със седалище и официален адрес: 
гр. Велико Търново, бул. България № 76, съз­
даден със Заповед № РД-14-261 от 24.08.2007 г. 
на министъра на образованието и науката, 
по предложение на министъра на отбраната.
(2) Колежът провежда обучение за придо­
биване на четвърта степен на професионална 
квалификация в съответствие със Закона за 
професионалното образование и обучение по 
специалности от професионално направление 
„Военно дело и отбрана“. 
(3) Колежът разработва учебни планове и 
програми, съобразени с поуките от практи­
ката, ресурсите и материалната база, с която 
разполага.   
(4) Колежът е подчинен на началника на 
НВУ „Васил Левски“ и ползва недвижимите 
имоти, учебната база, административното и 
информационното осигуряване и при необхо­
димост преподавателски състав от НВУ „Васил 
Левски“ при условия и по ред, определени със 
заповедта за неговото създаване.
Чл. 3. Колежът подготвя старшини (сер­
жанти) и войници (матроси) за нуждите на 
въоръжените сили на Република България.
Чл. 4. Основните задачи на колежа са:
1. обучение на старшини (сержанти) за 
придобиване на професионална квалификация 
по специалности от професионално направле­
ние „Военно дело и отбрана“ от Списъка на 
професиите за професионално образование 
и обучение в област „Обществена сигурност 
и безопасност“;
2. обучение за повишаване на квалифи­
кацията на старшини (сержанти) и войници 
(матроси); 
3. осъществяване на дейности, свързани с 
отбраната на страната, които са му възложени 
от министъра на отбраната;
4.  извършване на културна, спортна и други 
дейности в съответствие със спецификата на 
своята дейност.
Чл. 5. Учебната дейност в колежа се ор­
ганизира и провежда въз основа на учебна 
документация, утвърдена от министъра на 
отбраната, съгласувано с министъра на об­
разованието и науката.
Г л а в а  в т о р а
УСТРОЙСТВО И УПРАВЛЕНИЕ
Чл. 6. Структурата на колежа и числеността 
на личния състав се определят въз основа на 
утвърдено длъжностно разписание.
Чл. 7. Структурата на колежа включва: 
директор, заместник-директори на колежа и 
структурни звена (секции и отделения).
Чл. 8. (1) Ръководството на колежа се състои 
от директор на колежа и заместник-директори. 
(2) Секциите в колежа се състоят от на­
чалник на секция, той и заместник-директор 
на колежа.
(3) Отделенията в колежа се състоят от 
началник на съответното отделение и обу­
чаващ състав – инструкторите-специалис­
ти – военнослужещи и цивилни служители с 
образование и квалификация по съответната 
специалност. 
Чл. 9. (1) Директорът на колежа е военно­
служещ, който се назначава и освобождава 
от длъжност по реда на Закона за отбраната 
и въоръжените сили на Република България 
и е пряко подчинен на началника на Нацио­
налния военен университет „Васил Левски“.
(2) Директорът на колежа упражнява 
правомощията си по Закона за отбраната и 
въоръжените сили на Република България, 
Закона за професионалното образование и 
обучение и настоящия правилник.
(3) Директорът е пряк началник на целия 
личен състав на колежа и изпълнява общите 
задължения на командир (началник) съгласно 
Устава за войсковата служба на въоръжените 
сили на Република България. Той отговаря 
за подготовката и квалификацията на обуча­
ващия състав.
(4) Директорът на колежа:
1. ръководи, организира и контролира 
цялостната дейност на колежа и носи отго­
ворност за нея;
2. по право е председател на Колежанския 
съвет;
3. организира и контролира учебния процес 
и спазването на методиката за провеждане 
на занятията;
4. ръководи и осигурява изпълнението на 
учебните планове и програми;
5. организира и контролира спазването 
на правилата и мерките за безопасност в 
условията на цялостната дейност на колежа;